Diari Oficial de la Generalitat Valenciana


Sumari del DOGV 10264, del 19-12-2024 (2024/13719)

RESOLUCIÓ de 6 de setembre de 2024, de la Direcció General d'Energia i Mines, per la qual s'atorga a Red Eléctrica de España, SAU, autorització administrativa prèvia i autorització administrativa de construcció de la línia elèctrica subterrània de la subestació ST Morvedre B, amb les instal·lacions elèctriques de la subestació ST Morvedre, titularitat d'I-DE Redes Eléctricas Inteligentes, SAU, en el terme municipal de Sagunt. Expedient ATLINE/2024/73/46.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10444

Data del DOGV
:   19-12-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2024/13448

CVE
:   FTJD-G-1789-42226

Data del document
:   06-09-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Resolució

*Antecedents*

Amb data 18 d’abril de 2024, Red Eléctrica de España, SA Unipersonal (d’ara en avant, REE), a través d’un representant degudament acreditat, va presentar, davant del Servici Territorial d’Indústria, Energia i Mines de València, un imprés normalitzat en què sol·licitava:

– L’autorització administrativa prèvia per a construir una nova línia elèctrica subterrània (cable) de circuit simple de 220 kV de tensió nominal, per a connectar les instal·lacions de transport de la subestació de 220 kV, denominada «ST Morvedre B», amb les instal·lacions elèctriques de la subestació transformadora de distribució de tensió nominal de 220/20 kV, denominada «ST Morvedre», titularitat d’I-DE Redes Eléctricas Inteligentes, SAU, que discorre pel terme municipal de Sagunt, província de València (expedient ATLINE/2024/73/46).

– L’autorització administrativa de construcció de la instal·lació a què es fa referència.

Juntament amb l’escrit de presentació d’estes peticions, s’adjuntava la documentació següent, que es va aportar en dos entregues efectuades en la mateixa data:

– el projecte d’execució anomenat «Ampliació de la subestació Morvedre B 220 kV» (sic), de data 20 de març de 2024, per a l’execució de les instal·lacions citades, firmat per una persona tècnica titulada competent i visat pel col·legi professional corresponent, de data 8 d’abril de 2024, i

– la declaració responsable de la persona tècnica competent projectista, que acredita que es complix la normativa aplicable al projecte d’acord amb el que establix l’article 53.1.b de la Llei 24/2013, de 26 de desembre, del sector elèctric.

El 18 d’abril de 2024 el sol·licitant va acreditar en l’expedient l’abonament de les taxes administratives corresponents al tràmit instat.

El procediment administratiu corresponent a esta sol·licitud s’ha tramitat amb l’expedient de referència ATLINE/2024/73/46, incoat a l’efecte pel Servici Territorial d’Indústria, Energia i Mines de València.

Després del requeriment d’este centre directiu, la titular aporta, el 2 d’agost de 2024, la resposta en què indica, en síntesi i en relació amb els antecedents de la subestació, que la instal·lació la va autoritzar la Direcció General de Política Energètica i Mines (d’ara en avant, DGPEM) amb una configuració de doble barra, tipus interior, amb aïllament en SF6, amb huit posicions —quatre de línia, tres de transformador i una d’enllaç de barres—, de manera que hi ha, efectivament, un error en la relació de les posicions totals que s’han d’autoritzar, ja que el nombre de posicions és 9 realment, la qual cosa va quedar regularitzada amb l’atorgament de l’autorització d’explotació de data 20 de febrer de 2009, atorgada pel que en eixe moment era el Servici Territorial d’Energia de València, a què es va adjuntar un esquema unifilar amb la identificació de les instal·lacions que disposen d’autorització d’explotació.

Així mateix, el 2 d’agost de 2024, com a ampliació de resposta al requeriment aporta, en relació amb el pressupost d’execució material (PEM) de la instal·lació que es referencia en el projecte, un justificant d’abonament de les taxes administratives complementàries corresponents a l’import d’inversió consignat en actitud d’inversió triennal per al període 2025-2027, per la qual cosa es fa un PEM de 696.211 €.

L’objecte d’este projecte és connectar les instal·lacions elèctriques de la subestació transformadora de transport de tensió nominal de 220 kV denominada «ST Morvedre B 220 kV», titularitat d’REE, amb les instal·lacions de distribució de la subestació de 20 kV denominada «ST Morvedre 220/20 kV», titularitat d’I-DE Redes Eléctricas Inteligentes, SAU (d’ara en avant, també com a I-DE), mitjançant la instal·lació d’un cable aïllat de 220 kV de tensió nominal entre les dos instal·lacions, motivat pel suport a la xarxa de distribució des de la xarxa de transport.

La línia elèctrica d’este projecte té una longitud de 40 m i discorre en circuit simple íntegrament subterrani per l’interior de la subestació. Té l’origen en la posició del transformador TRP-3, del sistema GIS de 220 kV de l’ST Morvedre B 220 kV d’REE, que se situa en el carrer 7 fins al transformador de distribució TRP-3 en l’«ST Morvedre» de 220/20 kV, de la distribuïdora I-DE.

En virtut de la condició de transportista únic, derivada de l’article 34.2 de la Llei 24/2013, de 26 de desembre, del sector elèctric, així com de l’habilitació expressa per a fer, en tot cas, l’activitat de transport d’energia elèctrica que es conté en l’article 4.2 del Reial decret 1955/2000, d’1 de desembre, és procedent considerar que Red Eléctrica de España, SA Unipersonal, disposa de les capacitats exigibles per a promoure este projecte.

Consten com a antecedents relacionats amb la instal·lació que s’ha d’autoritzar els actes administratius següents:

– La Resolució, de 26 d’abril de 2006, de la Direcció General de Política Energètica i Mines, per la qual s’autoritza Infraestructuras de Alta Tensión, SA (INALTA), el sistema de 220 kV de la subestació a 220/20 kV de Morvedre, que se situa en el terme municipal de Sagunt, en la província de València, publicada en el [BOE núm. 130 / 01.06.2006](https://www.boe.es/boe/dias/2006/06/01/pdfs/B05671-05876.pdf).

– La Resolució de 20 de febrer de 2009, d’autorització d’explotació, per la qual s’autoritza a Red Eléctrica de España, SA Unipersonal, el sistema de 220 kV de la subestació a 220/20 kV de Morvedre de les instal·lacions que s’arrepleguen en l’expedient anteriorment citat, atorgada pel que en eixe moment era el Servici Territorial d’Energia de València (expedient ATASCT/2004/250/46).

Mitjançant esta autorització es va posar en explotació, entre altres, cinc posicions de línia, tres posicions de transformador entre les quals dos estaven energitzades i en servici, mentres que la tercera quedava disponible per a la connexió de la línia objecte d’esta resolució.

– La Resolució de 22 de gener de 2007, de la Direcció General de Política Energètica i Mines, per la qual s’autoritza a Red Eléctrica de España, SA Unipersonal, l’ampliació del sistema de 220 kV de la subestació a 220/20 kV Morvedre, en la província de València, i es declara d’utilitat pública, publicada en el [BOE núm. 2314 / 28.02.200](https://www.boe.es/boe/dias/2007/02/28/pdfs/B02314-02672.pdf)[7](https://www.boe.es/boe/dias/2007/02/28/pdfs/B02314-02108.pdf).

En relació amb les instal·lacions que s’han autoritzat en la resolució mencionada, no consta l’autorització d’explotació d’estes.

– Resolució de 21 de juny de 2024, de la Direcció General d’Energia i Mines, per la qual s’atorguen a I-DE Redes Eléctricas Inteligentes, SA Unipersonal, l’autorització administrativa prèvia i l’autorització administrativa de construcció per a modificar, per ampliació de la capacitat de transformació amb la instal·lació d’un nou transformador T-3 de 50 MVA i una relació de transformació de 220/20 kV, i d’un nou mòdul de cel·les en el sistema de 20 kV, de les instal·lacions de distribució d’energia elèctrica de la subestació transformadora denominada «ST Morvedre 220/20 kV», que se situa en el terme municipal de Sagunt, província de València (expedient de referència ATRCCT/2024/115/46)[1].

Mitjançant esta, s’autoritza, entre altres, el transformador al qual fa connexió la línia objecte d’esta resolució.

La sol·licitud d’autorització administrativa de construcció ha sigut objecte d’informació pública als efectes que es preveuen en l’article 9 del Decret 88/2005, de 29 d’abril, citat, durant el termini de vint dies en: el *Diari Oficial de la Generalitat Valenciana*, de 17 de juny de 2024 [(DOGV núm. 9872)](https://dogv.gva.es/va/resultat-dogv?signatura=2024/5573&L=1).

El projecte, així mateix, s’ha exposat per a consulta pública en l’adreça electrònica següent <https://cindi.gva.es/es/web/energia/valencia2>  en castellà, i <https://cindi.gva.es/va/web/energia/valencia2>, en valencià, en l’apartat «Informació pública».

D’acord amb la documentació que consta en l’expedient, no s’han presentat al·legacions.

D’acord amb el procediment que s’establix reglamentàriament, a fi que en el termini de vint dies presentaren la conformitat o l’oposició a l’autorització sol·licitada i emeteren, si és procedent, els condicionants tècnics oportuns al projecte tècnic de la instal·lació, es va remetre una separata d’este, que fa referència a la part de la instal·lació corresponent, a administracions, organismes i empreses de servici públic o d’interés general, els béns o els drets dels quals a càrrec seu es puguen vore afectats per esta, amb el resultat que, en síntesi, es detalla:

Ajuntament de Sagunt. Mitjançant un informe de data 24 de maig de 2024, exposa que, una vegada examinada la documentació que s’ha rebut, manifesta la seua conformitat. Consta l’acceptació de la interessada de data 04/07/2024.

No consta en l’expedient l’informe sol·licitat a I-DE Redes Eléctricas Inteligentes, SAU.

Com que la interessada no ha sol·licitat la declaració, en concret, d’utilitat pública de la instal·lació, i d’acord amb el que es disposa en l’article 73 de la Llei 16/2003, de 17 de desembre, de mesures fiscals, de gestió administrativa i financera i organització de la Generalitat Valenciana, modificada per la Llei 16/2008, no és procedent aplicar els preceptes del capítol XX de la norma citada.

Amb data 11 de juny de 2024, la Direcció General de Política Energètica i Mines del Ministeri per a la Transició Ecològica i el Repte Demogràfic va emetre l’informe favorable que va sol·licitar esta direcció general a fi de consignar les possibles afeccions de la instal·lació projectada als plans de desenrotllament de la xarxa, a la gestió tècnica del sistema i al règim econòmic regulat en la normativa elèctrica vigent, a l’efecte del que es preveu en l’article 35.2 de la Llei 24/2013, de 26 de desembre, del sector elèctric, en l’article 114 del Reial decret 1955/2000, i d’acord amb el Decret 88/2005, de 29 d’abril, per considerar que la posició objecte s’arreplega en el document «Pla de desenrotllament de la xarxa de transport d’energia elèctrica 2021-2026», el qual es va aprovar mitjançant l’Acord del Consell de Ministres, de 22 de març de 2022 (BOE de 19 d’abril de 2022), juntament amb l’Acord del Consell de Ministres, del 16 d’abril de 2024, pel qual es modifiquen aspectes puntuals del Pla de desenrotllament de la xarxa de transport d’energia elèctrica 2021-2026, tot això, sense perjuí que s’incloga en el Pla d’inversió triennal (2025-2027) en coherència amb l’obtenció dels permisos necessaris per a la construcció i l’entrada en explotació posterior.

La necessitat d’esta instal·lació, com a requisit previ que ha de justificar el sol·licitant i que ha d’avaluar l’òrgan competent per a autoritzar-la, es fonamenta en el suport a la distribució des de la xarxa de transport secundari a 220 kV, amb l’objectiu de millorar la seua eficiència, la qual cosa es traduirà en una reducció de pèrdues en el sistema, un increment en la fiabilitat del subministrament en la zona i més qualitat del servici actual en la xarxa de distribució a què dona connexió.

En el mateix sentit, la instal·lació objecte d’esta resolució s’inclou en l’últim pla d’inversió triennal 2025-2027, que va presentar Red Eléctrica de España, SA Unipersonal, amb la denominació «ES/Morvedre 220 kV», amb codi de projecte J-00A6-S1205, valor d’inversió 696.211 € i data prevista de posada en servici 2025.

D’altra banda, s’ha d’entendre que la instal·lació no generarà incidències negatives en el sistema, i s’ha de remetre al pronunciament favorable de l’informe d’11 de juny de 2024, de la Direcció General de Política Energètica i Mines, en el qual, entre altres aspectes, s’avaluen les afeccions possibles de la instal·lació als plans de desenrotllament de la xarxa i la gestió tècnica del sistema.

En l’expedient consta una proposta del Servici d’Infraestructures i Subministraments Energètics, la qual ha elevat la Subdirecció General d’Energia i Mines a este centre directiu per a resoldre-la.

Fonaments de dret

Instruir i resoldre este procediment administratiu correspon a la Generalitat, ja que les instal·lacions elèctriques objecte radiquen, íntegrament, en el territori de la Comunitat Valenciana, i no estan emmarcades en les que es preveuen en l’article 3.13 de la Llei 24/2013, de 26 de desembre, del sector elèctric, que són competència de l’Administració general de l’Estat.

D’acord amb el que es disposa en l’article 4.1.a del Decret 88/2005, de 29 d’abril, regulador dels procediments d’autorització d’instal·lacions de producció, transport i distribució d’energia elèctrica que són competència de la Generalitat, concordat amb l’article 16 del Decret 226/2023, de 19 de setembre, del Consell, pel qual s’aprova el Reglament orgànic i funcional de la Conselleria d’Innovació, Indústria, Comerç i Turisme, desplegat mitjançant l’Orde 3/2024, de 16 d’abril, de la Conselleria d’Innovació, Indústria, Comerç i Turisme, i d’acord amb el títol IX del Decret 81/2024, de 12 de juliol, del Consell, pel qual s’establix l’estructura orgànica bàsica de la Presidència i de les conselleries de la Generalitat, correspon a la Direcció General d’Energia i Mines d’este departament resoldre este procediment.

D’acord amb l’article 35.1 de la Llei 24/2013, de 26 de desembre, del sector elèctric, i amb l’article 4 del Reial decret 1955/2000, d’1 de desembre, pel qual es regulen les activitats de transport, distribució, comercialització, subministrament i procediments d’autorització d’instal·lacions d’energia elèctrica, la instal·lació elèctrica objecte de la sol·licitud constituïx part de les xarxes de transport.

D’acord amb l’article 34.1 de la Llei 24/2013, de 26 de desembre, del sector elèctric, les instal·lacions elèctriques objecte de sol·licitud constituïxen part de la xarxa de transport secundari d’energia elèctrica.

D’acord amb el que disposen l’article 53.4 de la Llei 24/2013, de 26 de desembre, del sector elèctric; l’article 121 del Reial decret 1955/2000, d’1 de desembre, pel qual es regulen les activitats de transport, distribució, comercialització, subministrament i procediments d’autorització d’instal·lacions d’energia elèctrica, i l’article 8 del Decret 88/2005, de 29 d’abril, sense perjuí de l’exempció que preveu este últim per a les empreses que exercisquen l’activitat de transport, els sol·licitants d’autoritzacions d’instal·lacions de transport d’energia elèctrica han d’acreditar la seua capacitat legal, tècnica i economicofinancera exigible per a executar cada un dels projectes que presenten.

D’acord amb els articles 35 i 53 de la Llei 24/2013, de 26 de desembre, del sector elèctric, i l’article 7.1.a i b del Decret 88/2005, de 29 d’abril, construir instal·lacions elèctriques que pertanyen a la xarxa de transport requerix una autorització administrativa prèvia i una autorització administrativa de construcció.

D’acord amb l’article 35.2 de la Llei 24/2013, de 26 de desembre; l’article 114 del Reial decret 1955/2000, d’1 de desembre, i l’article 9.6 del Decret 88/2005, de 29 d’abril, esta instal·lació requerix sol·licitar un informe previ a l’Administració general de l’Estat (actualment, a la Direcció General de Política Energètica i Mines del Ministeri per a la Transició Ecològica i el Repte Demogràfic), en el qual esta consignarà les afeccions possibles de la instal·lació projectada als plans de desenrotllament de la xarxa (l’actual, aprovat per l’Acord del Consell de Ministres, de 22 de març de 2022, publicat mitjançant la Resolució de 8 d’abril de 2022, de la Secretaria d’Estat d’Energia, per la qual es publica l’Acord del Consell de Ministres de 22 de març de 2022, pel qual s’aprova la planificació de la xarxa de transport d’energia elèctrica Horitzó 2026, BOE núm. 93, de 19 d’abril de 2022, juntament amb l’Acord del Consell de Ministres, del 16 d’abril de 2024, pel qual es modifiquen aspectes puntuals del Pla de desenrotllament de la xarxa de transport d’energia elèctrica 2021-2026), a la gestió tècnica del sistema i al règim econòmic que es regulen en la llei citada. Este informe s’haurà de tindre en compte en l’atorgament de l’autorització.

D’acord amb l’article 7.2.c de la Llei 21/2013, de 9 de desembre, d’avaluació ambiental, qualsevol modificació de les característiques d’un projecte de l’annex I o de l’annex II, distinta de les modificacions que es descriuen en l’article 7.1.c ja autoritzades, executades o en procés d’execució, que puga tindre efectes adversos significatius sobre el medi ambient, només s’haurà de sotmetre a l’avaluació que preveu eixa llei, quan així ho decidisca l’òrgan ambiental en cada cas, d’acord amb els criteris de valoració que es definixen en l’article 7.2.c citat. En relació amb este pronunciament, s’ha tingut en consideració l’informe sobre projectes de reforma en subestacions, de 22 d’agost de 2017, que va dictar la Subdirecció General d’Avaluació Ambiental al qual ens remetem per precisió i per a evitar reproduccions innecessàries (accessible en la web de la Conselleria d’Agricultura, Desenrotllament Rural, Emergència Climàtica i Transició Ecològica, seguint la ruta: Avaluació ambiental - Avaluació d’impacte ambiental [tramitació no telemàtica] - Procediment de tramitació i aprovació de projectes), pel qual es conclou que la instal·lació objecte d’esta resolució, desenrotllada íntegrament en l’interior de la subestació elèctrica Morvedre B de 220 kV, promogut per Redes Eléctricas de España, SAU, a Sagunt (València), no constituïx un projecte que s’haja de sotmetre a una avaluació d’impacte ambiental.

D’acord amb l’incís a de l’article 3 del Decret 88/2005, de 29 d’abril, la instal·lació està classificada dins del grup primer.

Per a les sol·licituds d’autorització administrativa i aprovació del projecte d’execució és aplicable el capítol II del Decret 88/2005, de 29 d’abril, per estar classificada la instal·lació elèctrica objecte d’este procediment dins del primer grup.

D’acord amb l’apartat 2.A.4 de l’article 5 del Decret 88/2005, de 29 de novembre, en la sol·licitud d’autorització administrativa s’ha de justificar la necessitat de la instal·lació i que esta no genera incidències negatives en el sistema.

D’acord amb el que s’establix en l’article 130.1 del Reial decret 1955/2000, d’1 de desembre, els projectes d’execució d’instal·lacions elèctriques que se sotmeten a aprovació s’hauran d’elaborar d’acord amb els reglaments tècnics en la matèria, en concret, el Reial decret 223/2008, de 15 de febrer, pel qual s’aproven el Reglament sobre condicions tècniques i garanties de seguretat en línies elèctriques d’alta tensió i les seues instruccions tècniques complementàries ITC-LAT 01 a 09, així com el Reial decret 337/2014, de 9 de maig, pel qual s’aproven el Reglament sobre condicions tècniques i garanties de seguretat en instal·lacions elèctriques d’alta tensió i les seues instruccions tècniques complementàries ITC-RAT 01 a 23.

En consideració del que s’ha exposat, una vegada complits els requisits i els procediments legals i reglamentaris que s’establixen en la legislació vigent aplicable,

RESOLC

*Primer. Atorgament d’autorització administrativa prèvia*

Atorgar l’autorització administrativa prèvia per a la construcció d’una nova línia elèctrica subterrània (cable) de circuit simple de 220 kV de tensió nominal, per a connectar les instal·lacions de transport de la subestació de 220 kV, denominada «ST Morvedre B», titularitat de Red Eléctrica de España, SAU, amb les instal·lacions elèctriques de la subestació transformadora de distribució de tensió nominal 220/20 kV, denominada «ST Morvedre», titularitat d’I-DE Redes Eléctricas Inteligentes, SAU, que discorre pel terme municipal de Sagunt, província de València, les característiques principals de la qual són:

Instal·lacions que s’han d’executar:

Equips d’alta tensió:

– Tres (3) botelles terminals unipolars de tipus GIS 245-D 630KAl+T 62833-F5 50kA (en cel·la SF6).

– Tres (3) botelles terminals unipolars d’exterior 245-AF P-V 630KAL+T 50kA XLPE (en transformador de distribució).

Línia elèctrica de 220 kV des de la posició TRP-3 «ST Morvedre B» fins al transformador TRP-3 «ST Morvedre».

L’actuació que s’ha d’efectuar consistix a instal·lar la línia elèctrica per a connectar la posició del transformador TRP-3 GIS de 220 kV de l’«ST Morvedre B» de 220 kV d’REE al transformador de distribució TRP-3 en l’«ST Morvedre» de 220/20 kV d’I-DE.

Les característiques administratives i tècniques de la línia que s’ha d’instal·lar són:

|  |  |
| --- | --- |
| Característiques  Línia elèctrica a 220 kV des de la posició TRP-3 «ST Morvedre B» fins al transformador TRP-3 «ST Morvedre» | |
| Tipus d’instal·lació | Línia elèctrica subterrània. Instal·lació en galeria soterrani GIS |
| Grup (segons el Decret 88/2005) | Primer |
| Categoria (segons el Reial decret 223/2008) | Especial |
| Sistema | Corrent altern trifàsic |
| Freqüència (Hz) | 50 |
| Tensió nominal (kV eficaç) | 220 |
| Tensió més elevada de la xarxa (kV eficaç) | 245 |
| Longitud total de la línia (m) | 40 |
| Intensitat màxima admissible (A) | 929,949 |
| Capacitat de transport de la connexió (MVA) | 350,929 |
| Pèrdues elèctriques nominals (W/m) | 201,439 |
| Circuits (nre.) | 1 |
| Nre. de conductors per fase | 1 |
| Tipus de cable | RHZ1-RA+2OL(AS) 127/220 kV 1x630KAL+T375AL |
| Característiques físiques del cable: | Aïllament XLPE 127/220 kV d’alumini, corda compacta redona 1 x 630 mm² de secció amb una obturació longitudinal doble en el conductor i la pantalla, protecció radial i pantalla constituïda per un tub d’alumini soldat completament de 375 mm² de secció i una coberta exterior de poliolefina (Z1) amb una capa exterior semiconductora extrusionada juntament amb la coberta, característiques mecàniques tipus DMZ2 i amb propietats especials davant de la reacció al foc (AS). |
| Connexió de les pantalles | Single point amb descarregadors en l’extrem dels terminals AIS i amb una connexió a terra directa en l’extrem dels terminals GIS. |
| Municipis afectats per la renovació | Sagunt |
| Província afectada | València |
| Origen de la instal·lació | ST Morvedre B (REE) |
| Final de la instal·lació | ST Morvedre (I-DE) |

  

El pressupost total de la inversió de modificació de la instal·lació objecte d’esta autorització és de sis-cents noranta-sis mil dos-cents onze euros (696.211 €), valor d’inversió previst en la «planificació energètica Pla de desenrotllament de la xarxa de transport d’energia elèctrica 2021-2026», d’acord amb el que es manifesta en els antecedents.

D’acord amb l’últim paràgraf de l’article 53.6 de Llei 24/2013, de 26 de desembre, del sector elèctric, i l’article 6.4 del Decret 88/2005, de 29 d’abril, del Consell de la Generalitat, pel qual s’establixen els procediments d’autorització d’instal·lacions de producció, transport i distribució d’energia elèctrica que són competència de la Generalitat, esta autorització s’atorga, sense perjuí de les concessions, les autoritzacions, les llicències i els permisos, tant públics com privats, que siguen necessàries obtindre per part de Red Eléctrica de España, SAU, d’acord amb altres disposicions que resulten aplicables i, especialment, les relatives a l’ordenació del territori i al medi ambient.

D’acord amb el que es preveu en l’article 35.2 de la Llei 24/2013, de 26 de desembre, del sector elèctric, esta autorització s’atorga tenint en compte el que es disposa en l’informe, de data 11 de juny de 2024, de la Direcció General de Política Energètica i Mines, del Ministeri per a la Transició Ecològica i el Repte Demogràfic.

El titular d’esta autorització tindrà els drets, els deures i les obligacions que arreplega el títol VI de la Llei 24/2013, de 26 de desembre, del sector elèctric, i el seu desplegament reglamentari. En tot cas, Red Eléctrica de España, SAU, haurà d’observar els preceptes, les mesures i les condicions que s’establisquen en la legislació aplicable a cada moment a l’activitat de transport d’energia elèctrica.

L’incompliment de les condicions i els requisits que establix esta autorització o la variació substancial dels pressupostos que han determinat que s’atorgue poden ocasionar que esta es revoque.

*Segon. Atorgament d’autorització administrativa de construcció*

Atorgar l’autorització administrativa de construcció dels elements i/o les parts de la instal·lació del projecte tècnic d’execució de data 20 de març de 2024, per a executar les instal·lacions citades, firmat per la persona tècnica titulada competent i visat pel col·legi professional corresponent, presentat per a construir la instal·lació corresponent que es descriu en els antecedents d’esta resolució, que habilita Red Eléctrica de España, SAU, a construir la instal·lació interessada, sempre que complisca els requisits tècnics exigibles i d’acord amb les condicions següents:

Esta autorització habilita Red Eléctrica de España, SAU, a construir la instal·lació interessada, d’acord amb les condicions següents:

La instal·lació elèctrica s’haurà d’executar segons el projecte presentat i amb els condicionants tècnics que establixen les administracions, els organismes i les empreses de servici públic o d’interés general afectats per esta instal·lació i que el titular ha acceptat. En cas que siga necessari introduir modificacions respecte de la documentació presentada i aprovada, el titular d’esta resolució haurà de sol·licitar prèviament l’autorització corresponent a esta direcció general.

En cas que es tracte de modificacions no substancials, segons l’article 13 del Decret 88/2005, no farà falta ni l’autorització administrativa prèvia ni l’autorització administrativa de construcció de la modificació, i només s’haurà d’obtindre l’autorització d’explotació. Per a la sol·licitud d’autorització d’explotació, s’ha de procedir segons el que disposa l’article 12 del Decret 88/2005 i aportar, a més, la documentació tècnica acreditativa del compliment de les condicions de seguretat de les instal·lacions i de l’element modificat.

La instal·lació que s’ha d’executar complirà, en tot cas, el que s’establix en el Reial decret 223/2008, de 15 de febrer, pel qual s’aproven el Reglament sobre condicions tècniques i garanties de seguretat en línies elèctriques d’alta tensió i les seues instruccions tècniques complementàries ITC-LAT 01 a 09, així com el Reial decret 337/2014, de 9 de maig, pel qual s’aproven el Reglament sobre condicions tècniques i garanties de seguretat en instal·lacions elèctriques d’alta tensió i les seues instruccions tècniques complementàries ITC-RAT 01 a 23.

El termini d’execució de la instal·lació serà de sis (6) mesos a comptar de l’endemà de la notificació, i s’haurà de coordinar amb la resta d’instal·lacions de distribució que s’indiquen en els antecedents d’esta resolució, especialment les relatives a les autoritzades en l’expedient ATRCCT/2024/115/46, que són necessàries per a executar la instal·lació autoritzada amb este escrit, de manera que es puga produir, de manera racional i òptima per als costos retribuïbles del sistema elèctric, la posada en servici efectiva d’estes instal·lacions, tant per la interdependència funcional entre estes com per a complir la finalitat a la qual estan destinades. No obstant això, abans que finalitze, es podrà sol·licitar una ampliació concreta per mitjà d’una sol·licitud motivada a este òrgan directiu, que s’haurà d’adjuntar, a este efecte, a la documentació justificativa de la demora i del cronograma de treballs que es preveuen per al nou termini sol·licitat.

El titular d’esta resolució està obligat a comunicar per escrit, amb la diligència adequada, les incidències dignes d’esment que es produïsquen durant l’execució, tant a esta direcció general com al Servici Territorial d’Indústria, Energia i Mines de València.

Així mateix, el titular d’esta resolució estarà obligat a complir els deures i les obligacions derivats de la legislació de prevenció de riscos laborals vigent durant la construcció.

Sense perjuí del que preveu l’article 12.4 del Decret 88/2005, de 29 d’abril, el personal tècnic en la matèria adscrit a esta direcció general o del Servici Territorial d’Indústria, Energia i Mines podrà fer les comprovacions i les proves que consideren necessàries durant les obres i quan estes finalitzen en relació amb l’adequació d’esta a la documentació tècnica presentada i al compliment de la legislació vigent i de les condicions d’esta resolució.

Una vegada finalitzades les obres de construcció de la instal·lació, Red Eléctrica de España, SA Unipersonal, en el termini màxim de deu dies hàbils ho comunicarà al servici territorial competent en matèria d’energia a l’efecte de la sol·licitud de l’autorització d’explotació que es preveu en l’article 12 del Decret 88/2005, de 29 d’abril. Esta sol·licitud s’ha de presentar amb un certificat de direcció i final d’obra subscrit per una persona facultativa competent que acredite que és conforme amb els reglaments tècnics en la matèria i amb esta autorització administrativa i l’autorització de construcció del projecte d’execució, el qual s’ha d’adjuntar amb la resta de documentació que exigix la regulació del sector elèctric i de seguretat industrial aplicable a la instal·lació. Quan el certificat de direcció i final d’obra mencionat no l’haja visat el col·legi professional corresponent, s’acompanyarà de la declaració responsable oportuna, segons indica la Resolució de 22 d’octubre de 2010, de la Direcció General d’Energia, publicada en el DOGV núm. 6389, de data 3 de novembre de 2010.

Com que es tracta d’una instal·lació d’una activitat regulada econòmicament pel sistema elèctric i sotmesa a planificació o retribució, s’ha d’afegir un certificat del sol·licitant de l’autorització d’explotació relatiu a la informació de les característiques tècniques i econòmiques que conté el pla anual del transportista o distribuïdor i les referències, quan siga procedent, a les instal·lacions model que preveu la regulació en què queda enquadrada, així com esta mateixa informació corresponent a la instal·lació executada de manera efectiva i l’autorització d’explotació de la qual se sol·licita. Igualment, s’ha d’indicar el pressupost real d’execució i la part que haja sigut sufragada per terceres persones, diferents del sol·licitant d’esta autorització. Esta informació s’ha d’adjuntar, pel que fa a les instal·lacions actuals que siguen modificades, substituïdes o adequades, juntament amb una còpia de les autoritzacions d’explotació (o les actes de posada en servici) i, en cas que no s’aporten, la justificació de no disposar d’estes, cas en què caldrà adjuntar la referència a l’expedient amb la data perquè siga recaptada per esta administració, per tal que, en la resolució d’autorització d’explotació de les instal·lacions que autoritze la posada en servici, es faça referència expressa al desmantellament i el tancament de les parts afectades.

Esta direcció general, amb el tràmit previ del procediment oportú, deixarà sense efecte esta autorització en qualsevol moment en què observe l’incompliment o la inobservança de les condicions que s’imposen en esta.

*Tercer. Publicitat i notificació d’esta resolució*

Ordenar:

– Publicar esta resolució en el *Diari Oficial de la Generalitat Valenciana*.

– Notificar esta resolució a Red Eléctrica de España, SAU, a totes les administracions o organismes públics i a les empreses del servici públic o servicis d’interés general que han intervingut o han pogut intervindre en el procediment d’autorització i les que han emés, o van haver d’emetre unes condicions tècniques al projecte d’execució.

– Traslladar esta resolució a la Direcció General de Política Energètica i Mines, del Ministeri per a la Transició Ecològica i el Repte Demogràfic i a la Comissió Nacional dels Mercats i la Competència.

– Traslladar esta resolució a I-DE Redes Eléctricas Inteligentes, SAU, com a interessada, en qualitat de titular de les instal·lacions amb què connecta la instal·lació que amb este escrit s’autoritza.

Tot això d’acord amb el que disposen els articles 10 i 11.3 del Decret 88/2005, de 29 d’abril, del Consell de la Generalitat, pel qual s’establixen els procediments d’autorització d’instal·lacions de producció, transport i distribució d’energia elèctrica que són competència de la Generalitat.

Contra esta resolució, que no posa fi a la via administrativa, es pot interposar un recurs d’alçada davant de la Secretaria Autonòmica d’Indústria, Comerç i Consum d’esta conselleria en el termini d’un mes comptat des de l’endemà de ser notificada, d’acord amb el que establix l’article 122 de la Llei 39/2015, d’1 d’octubre, del procediment administratiu comú de les administracions públiques.

Resolució accessible en l'URL de validació: <https://www.tramita.gva.es/csv-ront/index.faces?cadena=GJL6A1ZK:AJGJCDKG:R22D5SY1>.

  

València, 6 de setembre de 2024

Manuel Argüelles Linares

Director general d'Energia i Mines